עבודת צוות (שעה וחצי)

חלוקה לצוותי עבודה ותיאום ציפיות

שם הפעולה הקודמת- בחירת נושא

שם הפעולה הבאה- זמן עבודה בצוותים

מטרות-

-החניכים.ות יכירו ויתנסו בעבודת צוות

-החניכים.ות יבינו מה החלק שבו יוכלו וירצו לתרום בעבודה קבוצתית

-תיערך חלוקה לצוותי עבודה ותיאום ציפיות

מהלך

1. מה נשמע? (10-15 דק')- כל אחד משתף מה שלומו ובהצלחה שהייתה לו (לדוגמה - הופעה, עבודה בבית ספר, עם החברים, בחוגים, במשפחה, משהו אישי, משימה שהצבתי לעצמי והצלחתי בה)
2. הכנת פנקייקים (20 דק׳)

לקבוצה תינתן רבע שעה בדיוק וההנחיה: ״עליכם להכין ביחד פנקייקים ולהשאיר את המבטח נקי לאחר 15 דק׳״. על המדריך לתת לחניכים.ות יד חופשית ולא להתערב כלל. מטרת הפעילות שהחניכים.ות יתנסו בעבודת צוות, לראות האם ואיך יחלקו ביניהם אחריויות ומשם לפתח לדיון.

\* לא מביאים לחניכים מתכון, עליהם למצוא אחד בעצמם וללקט מוצרים. חשוב לדאוג שבבית נוער אכן יש מוצרים להכנת פנקייקים.

1. דיון (10 דק')-

מה הייתה המשימה?

לדעתכם צלחתם אותה? מה הופך את המשימה למוצלחת בעיניכם? (לקבל תשובות מכמה חניכים, להשתדל מכאלה שמילאו תפקידים שונים/ לא מילאו תפקיד כלל)

איך הרגשתם במהלך המשימה? מה היה התפקיד שלכם?

האם עבדתם כצוות? היה ביניכם שיתוף פעולה? האם חשוב בכלל שיהיה שיתוף פעולה?

1. מהם צוותי המשימה הדרושים לנו? (20 דק׳)

נזכיר את הפרויקט והנושא שלו, ונעשה שמש אסוציאציות של ״מה צריך לעשות כדי שהפרויקט יצלח״ (לדוגמה - בניית פעילויות, קניית אוכל, הרשמת חניכים…)

לאחר שהעלנו לשיח את המשימות הדרושות מאיתנו נחלק את הקבוצה לזוגות/ קבוצות קטנות (המדריך יבחר מה מתאים לקבוצה שלו). על כל קבוצה לפרט מהם צוותי העבודה הדרושים לנו עבור פרויקט מוצלח ומה תחומי האחריות של כל אחד. (לדוגמה - צוות ארוחות: מהן הארוחות, רשימת סופר, קניית האוכל, סידורו, בישול…) תוך כדי עבודה המדריך יסתובב בין הקבוצות ויעלה בפניהם שאלות הכוונה.

לאחר מכן נחזור למליאה, כל זוג/ קבוצה יציגו בזריזות את שכתבו ולבסוף תחליט הקבוצה יחד מהם צוותי העבודה שיהיו בהוצאה לפועל של הפרויקט.

הפסקה-( 10 דק')

במה אני מוכשר (15 דק׳)

המדריך מפזר על הרצפה כל מיני תכונות וכישורים ומבקש מהחניכים להוסיף עוד כישרון או תכונה שחשובה ספציפית להצלחת הפרויקט (נזכיר שבפעילות הקודמת החלטנו מהו הפרויקט).

כל חניך מקבל פתק וכותב עליו 2 תכונות חזקות שלו/ כשרונות שלו ו1 שהוא מרגיש שהוא פחות טוב בהן והיה רוצה לחזק. נדגיש שהפתק הוא אישי ולא חייבים לשתף. לאחר מכן נעשה סבב בו על כל אחד לציין כישרון/ תכונה חיובית של מי שיושב מימינו. לאחר מכן מי שרוצה מוזמן לשתף מה כתב בפתק שלו.

אחרי שראינו במה אנחנו טובים ובמה נרצה להיות יותר טובים נוכל לבחור תפקיד שמצד אחד ישלב את הכשרונות והיכולות שלנו ומצד שני יאתגר אותנו.

המדריך כותב על הלוח את הקטגוריות של צוותי העבודה וכמה אנשים מתאים שיהיו בכל אחד, ולאחר מכם מבקש מכל חניך לחשוב על שני צוותים שהיה רוצה להיות בהם.

מתנהל שיח שבו כל אחד מציף את הרצונות שלנו ויחד מתחלקים לצוותים (לפי כמות וצרכים הגיוניים בהנחיית המדריך).

\* במידה והמדריך רואה שהקבוצה לא מצליחה להתחלק בעצמה, בקש מכל חניך רשימה של שני הצוותים בהם היה רוצה להיות ובצע אתה את החלוקה. עם זאת חשוב לדרוש מהחניכים גמישות ובגרות - הפרויקט הוא שלהם.

\* מומלץ שיהיה אחד שאחראי על כתיבת הלוז של מהלך הפרויקט. הוא יהיה אחרי על הלוז ועל כך שהצוותים מתקדמים במשימות שלהם.

סיכום + תיאום ציפיות (10 דק') -

איך הייתה לי הפעילות?

האם אני מרגיש שיש לי יותר וודאות לגבי הפרויקט?

מה חשוב לי שיהיה בעבודה על הפרויקט?

\* המדריך ירכז לאחר מכן את כל המטרות (מה חשוב להם שיהיה בעבודה על הפרויקט), המופשטות והפיזיות כאחד ויכין פלקט שלהן לחדר עבור זמני העבודה. (הפלקט נחוץ גם לפעילות הסיכום של הפרויקט - "חגיגת הצלחות והפקת לקחים").

היום התכנסנו בעבודת צוות והעלנו את המשימות שרצינו לעשות, ועם זאת חשוב שנשיב לב למטרות האחרות שלנו והן מה חשוב לכם שיהיה בעבודה עליו. אם חשוב לנו שתהיה אווירה טובה זה חשוב לא פחות מקניית אוכל לסמינר.

עזרים

חומרים לפנקייקים:

קמח

חלב

אבקת אפייה

ביצים

סוכר

שמן/ חמאה

פלקט לשמש אסוציאציות

דפים

עטים

פתקים

לוח

טוש ללוח

רשימת תכונות:

כושר מנהיגות

סדר וארגון

יוזמה

אחריות

חריצות

רגישות

יצירתיות

כריזמה

עמידה מול קהל

נחישות

אמביציה

כשרונות:

ציור

כתיבה

נגינה

שירה

כדורגל

כדורסל

עיצוב

בנייה

בישול

\* המדריך יכול להוסיף עוד תכונות וכישורים לפני הפעולה לפי נושא הפרויקט שנבחר בפעולה הקודמת ולפי תכונות חזקות אצל החניכים שלו.

זמן עבודה בצוותים(שעה וחצי)

שם הפעולה הקודמת- עבודת צוות

שם הפעולה הבאה- מחלום למציאות

מטרות-

1. החניכים ילמדו עקרונות עיקריים לעבודת צוות
2. כל חבר.ת קבוצה יבין מה החלק שלו בפרויקט וגיבוש צוותי העבודה
3. תחילת עבודה בצוותים ויצירת תכנית עבודה

מהלך

1. **מה נשמע? (10 דק')-** נסביר לחניכים.ות שפעילות זו היא זמן עבודה בצוותים וכל חניך.ה ישתף בחשש וציפייה שלו מזמן עבודה זה.
2. **מתודה ( 30 דק') -** מכירה פומבית , עקרונות לעבודה בצוות   
   מחלקים את החניכים לשתי קבוצות ומתבצעת מכירה פומבית על ערכים ועקרונות הדרושים לעבודה בצוות. כל הערכים יוצגו בתחילת הפעילות ויהיו להם 5 דקות לתכנן צורת עבודה ולהחליט מהם הערכים שהכי חשובים להם. החניכים יקבלו "כסף" עבור המכירה (המדריך מוזמן להכין שטרות במיוחד לקבוצה עם תמונות להכניס לאווירה)  
   לאחר מכן תתחיל המכירה. כל פעם יוצג ערך עם מחיר התחלתי והחניכים יתחרו ביניהם עליהם.   
   המכירה תסתיים כאשר נגמר לקבוצות ה"כסף" או כשנגמרים הערכים. בסיומה כל קבוצה מציגה את הערכים שקנתה ולמה היא קנתה אותם.   
   \*חשוב שיפרטו על כל ערך ולמה הוא חשוב לעבודת צוות.
3. **דיון המשך:**

* מה הערך שהיה לכם הכי חשוב?
* מהו ערך חשוב שלא חשבתם שצריך אותו לפני כן
* היה לכם קשה להסכים על ערכים?
* אתם חושבים שאחרי שדיברנו על הערכים האלה יהיה לכם קל יותר לממש אותם ולשים אליהם לה?

1. **תחרות גיבוש בין צוותי העבודה (15 דק') -**

\* נדגיש בתחילת התחרות שעכשיו נבחן את הניסיון הראשון שלהם יחד בעבודה בצוותים

הקבוצה תתחלק לפי צוותי העבודה שחילקנו בפעילות הקודמת ("עבודת צוות"). לכל קבוצה נקשור יחד את הרגליים והקבוצות יתחרו ביניהן מי מגיעה ראשונה מנקודה A לנקודה B (המדריך יבחר איפה בהתאם לקבוצה ולבית הנוער).   
המטרה היא לשים דגש על העבודת צוות והחשיבות שלה. ככל שישתפו יותר פעולה כך יצלחו במשימה.

\*המדריך מוזמן לשנות את התחרות בהתאם למה שמתאים לקבוצה שלו.

1. **זמן עבודה בצוותים (30- 35 דק')**

כל צוות יקבל דף הכנה לעבודה בצוותים, בו יש שאלות שמטרתן לתת הכוונה ומיקוד לקראת העבודה בצוותים. כל קבוצה תעבוד על הדף בזמן שהמדריך יעבור בין הקבוצות להכווין ולעזור. חשוב שבסיום המענה על דף ההכנה המדריך יעבור יחד עם כל קבוצה על התשובות שלהם ויראו שזו אכן תכנית מציאותית לעבודה על הפרויקט.

עזרים:

דפי הכנה לעבודה בצוותים   
רשימת ערכים -

* שיתוף פעולה
* תקשורת פתוחה
* שקיפות
* הקשבה
* כבוד
* לקיחת אחריות
* סובלנות
* מישוב
* גמישות
* תיאום
* מטרות ברורות
* מחויבות
* אמון
* חלוקת תפקידים
* גיבוש
* כנות
* פרגון
* תמיכה

נספח 1 - דף הכוונה לעבודה בצוותים

1 .מה תחום האחריות של הצוות בפרויקט- הגדרת תפקיד

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2 .מי מוביל את הצוות?  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3 .תיאום ציפיות-

כתבו את כל הציפיות והחששות שלכם אחד מהשניה בצוות. לפני שמתחילים לעבוד חייבים להבין מה הציפיות של כל

אחד מהצוות ומהפרויקט.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 .כתבו שלוש מטרות לצוות

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5 .חלוקת אחריות בין כל המשתתפים בצוות (כולל מוביל הצוות!) -

נסו לחשוב במה אתם טובים ומה מעניין אתכם. לפי זה תחלקו אחריות. חשוב להבין שכדי שדברים יצליחו לקרות, כל

אחד/ת צריךה להיות אחראי על תחום מסוים שהוא/היא שלו/ה.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6 .הכינו רשימת משימות מפורטת עם לוח זמנים מפורט לכל אחת מהמשימות

כמה זמן צריך לעבוד כדי להספיק להכין כל דבר

7 .הוסיפו את הציוד שנדרש על מנת לבצע את המשימה

| מהן המשימות שעליהן  הצוות אחראי? | מתי כל משימה צריכה להיות  מוכנה? כמה זמן עבודה צריך  עבור כל משימה? | מי מחברי הצוות  אחראי על משימה זו? | ציוד שנדרש לביצוע  המשימה |
| --- | --- | --- | --- |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |